รัฐมนตรีช่วยว่าการกระทรวงสาธารณสุข ยืนยันต่อที่ประชุมวุฒิสภา รัฐบาลเตรียมพร้อมป้องกันและรับมือกับการแพร่ระบาดของเชื้อไว้รัสโคโรนา อย่างเต็มที่
รัฐมนตรีช่วยว่าการกระทรวงสาธารณสุข ยืนยันต่อที่ประชุมวุฒิสภา รัฐบาลเตรียมพร้อมป้องกันและรับมือกับการแพร่ระบาดของเชื้อไว้รัสโคโรนา อย่างเต็มที่การประชุมวุฒิสภา วันนี้ 3 กุมภาพันธ์ 2563 ในการพิจารณาวาระกระทู้ถามนายแพทย์ เจตน์ ศิริธรานนท์ สมาชิกวุฒิสภา ได้ตั้งกระทู้ถามถึงมาตรการการเตรียมความพร้อมรับมือกับการแพร่ระบาดของเชื้อไวรัสโคโรนาสายพันธุ์ใหม่ 2019 ของกระทรวงสาธารณสุขมีมาตรการในการเตรียมความพร้อมรับมือเพียงพอหรือไม่ และมีแนวทางแก้ปัญหาการกักตุนหน้ากากอนามัยอย่างไรบ้าง ซึ่งนายสาธิต ปิตุเตชะ รัฐมนตรีช่วยว่าการกระทรวงสาธารณสุข ชี้แจงว่า หลังเกิดการแพร่ระบาดของเชื้อไวรัสโคโรนาสายพันธุ์ใหม่ 2019 นี้ รัฐบาล โดยกระทรวงสาธารณสุขได้เตรียมความพร้อมรับมือมาโดยตลอด โดยดำเนิน 3 มาตรการหลักในการป้องกันการแพร่ระบาดของเชื้อไวรัสดังกล่าว ทั้งการคัดกรองผู้ที่เดินทางระหว่างประเทศ โดยเฉพาะผู้เดินทางจากพื้นที่เสี่ยงทั้ง 6 สนามบินหลัก การคัดกรองผู้ป่วยเข้าสู่ระบบการรักษาและมาตรการสุดท้ายการให้ความรู้ประชาชนในการป้องกันโรค ส่วนที่กังวลเกี่ยวระยะฟักตัวกรณีแท็กซี่ที่รับผู้โดยสารจากสนามบินนั้น ยืนยันว่าหน่วยงานที่เกี่ยวข้องได้สอบสวนประวัติย้อนหลังของพนักงานขับรถและทำการแยกตัวเพื่อตรวจสอบอย่างละเอียดแล้ว รวมถึงหากเกิดกรณีฉุกเฉินมีการแพร่ระบาดของเชื้อไวรัสนี้ขยายตัวเพิ่มขึ้น รัฐบาลได้เตรียมพร้อมไว้แล้ว อีกทั้งโรงพยาบาลของรัฐที่มีอยู่ก็มีศักยภาพเพียงพอและพร้อมรับมือ ซึ่งหากจำนวนผู้ติดเชื้อเพิ่มมากขึ้นโรงพยาบาลของรัฐไม่เพียงพอก็สามารถประสานขอความร่วมมือไปยังโรงพยาบาลเอกชนเพื่อร่วมกันดูแลผู้ป่วยได้ ทั้งนี้ไทยยังได้รับการยืนยันความน่าเชื่อถือจากผู้เชี่ยวชาญระดับโลกเกี่ยวโรคระบาดว่าไทยสามารถรับมือกับการแพร่ระบาดของเชื่อไวรัสนี้ได้แน่นอนสำหรับกรณีการกักตุนหน้ากากอนามัยและข่าวปลอมนั้น รัฐมนตรีช่วยว่าการกระทรวงสาธารณสุข กล่าวว่า กระทรวงพาณิชย์ได้เข้ามาดูแลเรื่องนี้และจะใช้มาตรการควบคุมการกักตุนสินค้าดำเนินการเอาผิดกับผู้กักตุนสินค้า เช่นเดียวกับกระทรวงดิจิทัลเพื่อเศรษฐกิจและสังคมที่เข้ามาดูแลปัญหาข่าวปลอมอย่างเต็มที่และสามารถจักกุมผู้กระทำผิดได้โดยเร็ว